ഹാൻഡിൽ ദ് ബോൾ

ക്രിക്കറ്റ് കളിയിൽ ബാറ്റ്സ്മാൻ പുറത്താകുന്ന രീതികളിൽ ഒന്നാണ് ഹാൻഡിൽ ദ് ബോൾ. ബാറ്റ് പിടിക്കാത്ത കൈകൾ കൊണ്ട് ഒരു ബാറ്റ്സ്മാൻ മനഃപൂർവം പന്തിനെ സ്പർശിക്കുമ്പോൾ ഈ നിയമപ്രകാരം ഫീൽഡിങ് ടീമിന്റെ അപ്പീലിന്മേൽ അയാളെ ഔട്ടാക്കാൻ സാധിക്കും. എന്നാൽ പരുക്കുകൾ ഒഴിവാക്കാനായി ബാറ്റ്സ്മാൻ പന്തിനെ സ്പർശിച്ചാൽ ഈ നിയമപ്രകാരം അയാൾ ഔട്ടാകില്ല. സാധാരണഗതിയിൽ പന്ത് സ്റ്റമ്പിൽ കൊള്ളും എന്ന് ഭയന്ന് അത് ഒഴിവാക്കാനായാണ് ബാറ്റ്സ്മാന്മാർ പന്തിനെ കൈകൾ ഉപയോഗിച്ച് തടയുന്നത്. ക്രിക്കറ്റ് നിയമങ്ങളിലെ 33-ആം നിയമമാണ് ഹാൻഡിൽ ദ് ബോളിനെ സംബന്ധിക്കുന്നത്. ഈ നിയമപ്രകാരം വളരെ അപൂർവമായി മാത്രമേ ബാറ്റ്സ്മാന്മാർ പുറത്തായിട്ടുള്ളൂ. ക്രിക്കറ്റ് ചരിത്രത്തിൽ ഇതുവരെ ഫസ്റ്റ്-ക്ലാസ്സ് ക്രിക്കറ്റിൽ 57 തവണയും, ലിസ്റ്റ് എ ക്രിക്കറ്റിൽ 4 തവണയും, അന്താരാഷ്ട്ര ക്രിക്കറ്റിൽ 9 തവണയും മാത്രമേ ഈ നിയമപ്രകാരം ബാറ്റ്സ്മാന്മാർ പുറത്തായിട്ടുള്ളൂ. ഈ നിയമപ്രകാരം പുറത്താകുന്ന ബാറ്റ്സ്മാന്റെ വിക്കറ്റ് ബൗളർ നേടിയതായി പരിഗണിക്കില്ല.

ഈ നിയമപ്രകാരം ബാറ്റ്സ്മാൻ പുറത്താകാവുന്ന സന്ദർഭങ്ങൾ
ഈ നിയമപ്രകാരം രണ്ട് സന്ദർഭങ്ങളിൽ ബാറ്റ്സ്മാൻ പുറത്താകാം;
ഫീൽഡറിന്റെ അനുമതിയില്ലാതെ ബാറ്റ് പിടിക്കാത്ത ഒരു കൈ ഉപയോഗിച്ചോ, രണ്ടു കൈകളും ഉപയോഗിച്ചോ ബാറ്റ്സ്മാൻ മനഃപൂർവം പന്തിനെ സ്പർശിക്കുമ്പോൾ.
ഫീൽഡറിന്റെ അനുമതിയില്ലാതെ ബാറ്റ്സ്മാൻ പന്ത് കൈകൊണ്ട് എടുത്ത് ഏതെങ്കിലും ഫീൽഡറിന് കൈമാറുമ്പോൾ.

രണ്ടാമത്തെ സന്ദർഭത്തിൽ അപൂർവങ്ങളിൽ അപൂർവമായി മാത്രമേ ഈ നിയമം പ്രയോഗിക്കപ്പെട്ടിട്ടുള്ളു. ഫീൽഡിങ് ടീം പന്ത് എടുത്ത് കൊടുക്കുന്ന ബാറ്റ്സ്മാന്റെ പ്രവൃത്തി ഒരു സഹായമായി പലപ്പോഴും കാണുന്നതിനാലാണ് ഇത്.

അന്താരാഷ്ട്ര ക്രിക്കറ്റിൽ
അന്താരാഷ്ട്ര ക്രിക്കറ്റിൽ ഇതുവരെ 9 ബാറ്റ്സ്മാന്മാർ ഈ നിയമപ്രകാരം പുറത്തായിട്ടുണ്ട്. അതിന്റെ പട്ടികയാണ് താഴെ കൊടുത്തിരിക്കുന്നത്;
 ക്രമ നം.  ബാറ്റ്സ്മാൻ  ടീം  എതിരാളി  വേദി  തീയതി  ടെസ്റ്റ്/ഏകദിനം 1  റസ്സൽ എൻഡീൻ      ന്യൂലാൻഡ്സ്, കേപ് ടൗൺ  1 ജനുവരി 1957  ടെസ്റ്റ്    2  ആൻഡ്രൂ ഹിൽഡിച്ച്      വാക്ക ഗ്രൗണ്ട്, പെർത്ത്  24 മാർച്ച് 1979  ടെസ്റ്റ്    3  മൊഹ്സിൻ ഖാൻ      നാഷനൽ സ്റ്റേഡിയം, കറാച്ചി, കറാച്ചി  22 സെപ്റ്റംബർ 1982  ടെസ്റ്റ്    4  ഡെസ്മണ്ട് ഹെയ്ൻസ്      വാങ്കഡെ സ്റ്റേഡിയം, മുംബൈ  24 നവംബർ 1983  ടെസ്റ്റ്    5  മൊഹീന്ദർ അമർനാഥ്      മെൽബൺ ക്രിക്കറ്റ് ഗ്രൗണ്ട്, മെൽബൺ  9 ഫെബ്രുവരി 1986  ഏകദിനം    6  ഗ്രഹാം ഗൂച്ച്      ഓൾഡ് ട്രാഫോഡ്, മാഞ്ചസ്റ്റർ  3 ജൂൺ 1993  ടെസ്റ്റ്    7  ഡാരിൽ കുല്ലിനൻ      കിങ്സ്മീഡ്, ഡർബൻ  27 ജനുവരി 1999  ഏകദിനം    8  സ്റ്റീവ് വോ      എം.എ. ചിദംബരം സ്റ്റേഡിയം, ചെന്നൈ  18 മാർച്ച് 2001  ടെസ്റ്റ്    9  മൈക്കൽ വോൺ      എം. ചിന്നസ്വാമി സ്റ്റേഡിയം, ബാംഗ്ലൂർ  19 ഡിസംബർ 2001  ടെസ്റ്റ്    

അവലംബം

വർഗ്ഗം:ക്രിക്കറ്റിലെ നിയമങ്ങൾ
വർഗ്ഗം:ക്രിക്കറ്റിലെ സാങ്കേതിക പദങ്ങൾ